Video: Ruit gebreek om pop te redSkermskoot uit die video Paramedici in New Jersey, Amerika, het ŉ motor se ruit gebreek om ŉ vermoedelik lewelose baba uit ŉ geslote, warm motor te probeer red. Nooddienswerkers het egter, nadat hulle ingebreek het, ontdek dit is eintlik net ŉ pop wat aan die voertuigeienaar se kleinkind behoort. Die stad sal die vrou se ruit vervang. Thomas Molta, woordvoerder van die nooddienste in Hoboken, het gesê hulle sal eerder té versigtig wees. “ŉ Ruit kan vervang word, maar nie ŉ lewe nie,” het Molta gesê. Volgens NBS News sterf daar jaarliks ongeveer 36 kinders in geslote motors in Amerika. http://youtu.be/BsOPj_HcGMQ